314 
brændte Fugle-Knogler, de fleste af dem i forholdsvis god Stand, 
i mindre Grad end Menneske-Knoglerne vredne eller sprukne og 
smuldrede : 
Corvus monedula, Allike. 6 venstre, 5 højre Albueben; 2 
Spoleben; 4 højre, 4 venstre Mellemhaandsben; 2 Haandrodsknogler ; 
en Tommelfinger; et første Led af 2den Finger. 
Corvus cornix, Krage, eller C. frugilegus, Raage. 2 venstre 
Albueben; 2 højre, et venstre Spoleben; højre og venstre Mellem- 
haand; højre og venstre første Led af 2den Finger; højre og venstre 
Mellemfod. Knoglerne vise i deres nuværende Tilstand fuldt saå 
stor Lighed med Raage som med Krage; en!sikker Art-Bestemmelse 
er umulig. 
Der har altsaa paa Baalet været Vinger, afskaarne i Albue- 
Leddet, af mindst 6 Alliker og 2 Krager eller Raager og et Par 
Krage-Fødder. Ingen andre Dele af Skeletterne ere fundne. Vingerne 
have øjensynlig været Hovedsagen; det ene Par Fødder er vel en 
noget tilfældig Indblanding. 
Menneske-Knoglerne i Urnen ere af et ungt Menneske, der 
ved sin Død forlængst havde skiftet alle Mælketænder, som det 
kan sees. af et foreliggende lille Stykke Overkjæbe, og omtrent havde 
naaet fuld Størrelse, men endnu ikke havde faaet Knoglernes Ende- 
stykker fastvoxede. 
Der er vel ingen Tvivl om, hvad Hensigten har været med at 
lægge de mange Vinger paa Baalet sammen med Liget. Tolv smaa 
og fire store sorte Vinger have skullet bære Sjælen til det ukjendte 
Land. Det er et Udtryk for den samme Tanke, der den Dag idag 
finder Ord i en af de Sange, der oftest synges ved Ligfærd hos 
os: Lær mig, 0 lille Trækfugl, du, at svinge mig med frejdig 
Hu mod ubekjendte Strande!" Det er vist med velberaad Hu, at 
man især har valgt Alliker eller Kaaer, som de ogsaa kaldes, til 
at gjøre Tjeneste; det var ikke alene, fordi man let har kunnet 
hente dem fra en eller anden Kaa-Lund: en Vejviser til de ukjendte 
Strande "bedre end Alliken har man ikke kunnet finde. I Bronze- 
alderen som nu har man om Foraaret efter Tøbrud kunnet sé 
